Dunfermline Athletic FC

Dunfermline Athletic Football Club er en skotsk fotballklubb fra byen Dunfermline i Fife. Klubben spilte i Skotsk Premier League 2011–2012 etter å ha vunnet Scottish First Division sesongen før, men rykket ned i First Division. Klubbens hjemmebane er East End Park.

 Historie 
Dunfermline Athletic ble stiftet i 1885, og klubben tok i bruk East End Park som sin hjemmebane. Klubben ble valgt inn i Scottish Football League (Division 2) i 1912. Dunfermline Athletic holdt seg i 2. divisjon fram til 1927, med unntak av årene 1915–1921, da 2. divisjon var innstilt på grunn av første verdenskrig. De rykket første gang opp i øverste divisjon i 1927, men klarte bare to sesonger før de rykket ned igjen.

Først etter opprykket til øverste divisjon i 1958 greide Dunfermline Athletic å etablere seg blant de beste. 1960-tallet ble klubbens beste periode. I ligaen ble de nummer 3 (av 18 lag) i 1965 og 1969, men dette ble overgått av cupmesterskapene i 1961 (2-0 mot Celtic) og 1968 (3-1 over Heart of Midlothian).

Etter nedrykket i 1972 fulgte en dårligere periode. Klubben kom opp igjen etter bare én sesong i 2. divisjon, men da ligaen ble omstrukturert til tre divisjoner i 1975, rykket Dunfermline Athletic igjen ned i nye First Division (nivå 2). Året etter fulgte et nytt nedrykk, og de neste ti årene vekslet klubben mellom nivå 2 og 3. I 1987 var de tilbake igjen i øverste divisjon, men de greide ikke å etablere seg i toppen.

Fra 2000 fulgte noen relativt stabile sesonger i øverste divisjon, som kulminerte med 4.-plass (av 12 lag) i Premier League i 2004, cupfinale i 2004 og 2007, og ligacupfinale i 2006. Dunfermline Athletic rykket imidlertid ned i First Division i 2007.

 Meritter og klubbrekorder 
 Beste ligasesong: 3.-plass (av 18 lag) i 1965 og 1969
 Cupmester: 1961, 1968
 Beste sesong i ligacupen: Finalist i 1950, 1992 og 2006
 Beste sesong i Cupvinnercupen: Semifinale i 1969
 Høyeste tilskuerantall: 27 816 mot Celtic 30. april 1968 (Division 1)
 Største seier: 11-2 mot Stenhousemuir 27. september 1930 (Division 2)
 Største tap: 2-17 mot Clackmannan 1891 (Midland League)

 Sesonger 
SesongNivåLigaPlassEksterne lenker 2010.—2011. 2. Championship 1.  http://www.rsssf.com/tabless/scot2011.html 2011.—2012. 1. Premiership 12.  http://www.rsssf.com/tabless/scot2012.html 2012.—2013. 2. Championship 9.  http://www.rsssf.com/tabless/scot2013.html 2013.—2014. 3. League One 2.  http://www.rsssf.com/tabless/scot2014.html 2014.—2015. 3. League One 7.  http://www.rsssf.com/tabless/scot2015.html 2015.—2016. 3. League One 1.  http://www.rsssf.com/tabless/scot2016.html 2016.—2017. 2. Championship 5.  http://www.rsssf.com/tabless/scot2017.html 2017.—2018. 2. Championship 4.  http://www.rsssf.com/tabless/scot2018.html 2018.—2019. 2. Championship 7.  http://www.rsssf.com/tabless/scot2019.html 2019.—2020. 2. Championship 6.  http://www.rsssf.com/tabless/scot2020.html 2020.—2021. 2. Championship 4.  http://www.rsssf.com/tabless/scot2021.html 2021.—2022. 2. Championship 9.  http://www.rsssf.com/tabless/scot2022.html

 2011-2012 sesongen i skotsk Premier League 

Rangering: 1. poeng, 2. målforskjell, 3. antall scorede mål.

 Litteratur 
 Sky Sports Football Yearbook. Headline Publishing Group, London 2008. ISBN 978 0 7553 1820 9
 Gordon Smailes: The Breedon Book of Scottish Football Records. Breedon, Derby 1995. ISBN 1-85983-020-X
 Paul & Shirley Smith: The Ultimate Directory of English & Scottish Football Grounds. Yore Publications, Harefield 2005. ISBN 0954 783042

Referanser

 Eksterne lenker 


Kategori:Fotballag i Skottland
Kategori:Fife
Kategori:Fotballag etablert i 1885
Kategori:1880-årene i Skottland
Kategori:Sport i Storbritannia i 1885